laion/Wikipedia-Exotic huggingface dataset:
צב נהרות מרכז-אמריקני

צב נהרות מרכז-אמריקני (שם מדעי: Dermatemys mawii) הוא מין יחיד במשפחתו (הדרמטמיסיים: Dermatemydidae) של צב מים החי אך ורק במרכז אמריקה מדרום מקסיקו עד לגואטמלה. הוא קרוב של הצבים המבאישים וכמותם שייך לעל-משפחת הקינוסטרנויים (Kinosternoidea). משפחת צבים זו התפתחה כבר בעידן הקרטיקון. אורכו של צב זה עד 60 ס"מ ומשקלו הוערך בעבר עד ל-22 ק"ג, אך מדידות בזמן האחרון הגיעו רק ל-14 ק"ג. הצב בעל שריון חלק ועגלגל עם שדרות קטנות ביותר. צבעו הוא לבן עד צהוב והעור בעל גוון דומה. לזכרים יש סימונים צהובים מצדי הראש והם בעלי זנבות ארוכים יותר. צב זה הוא יצור לילי הפעיל בנהרות אמריקה המרכזית והוא כמעט לא יוצא מהמים, אפילו לא כדי להתחמם בשמש. רק הנקבות יוצאות לשם הטלת הביצים. צב זה ניזון רק מצמחים, בעיקר מפירות כמו תאנים וכן מפרחים, אך גם מעלים של עצים יבשתיים. צב הנהרות המרכז אמריקני נמצא בסכנת הכחדה חמורה, בעיקר משום שצדים אותו בשביל עורו ובשרו וכן בשביל אספני ביצים ושריונות. צב זה תואר על ידי החוקר ג'ון אדוארד גריי ב-1847. מדיה וקבצים בנושא צב נהרות מרכז-אמריקני בוויקישיתוף צב נהרות מרכז-אמריקני, באתר ITIS (באנגלית) צב נהרות מרכז-אמריקני, באתר NCBI (באנגלית) צב נהרות מרכז-אמריקני, באתר Animal Diversity Web (באנגלית) צב נהרות מרכז-אמריקני, באתר האנציקלופדיה של החיים (באנגלית) צב נהרות מרכז-אמריקני, באתר GBIF (באנגלית) צב נהרות מרכז-אמריקני באתר הרשימה האדומה של IUCN ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
קינוסטרנויים

קינוסטרנויים (שם מדעי: Kinosternoidea) היא על-משפחה של צבים החיים במים ובהם 2 משפחות: צבים מבאישים ודרמטמיסיים - בה המין צב נהרות מרכז אמריקני. שתי קבוצות אלה חיות באמריקה הצפונית ואמריקה המרכזית בנהרות איטיים וביצות והם חיים רוב זמנם על קרקעית האגמים. לצבים אלו שריון רך יותר משאר הצבים והם יכולים לצלול בקלות יותר. כמו כן הם בעלי צוואר ארוך יותר. הצבים המבאישים הם אוכלי הבשר של יצורים תת-מימיים. לעומתם צב הנהרות המרכז אמריקני ניזון בעיקר מפירות ומעלים של עצים יבשתיים. על-משפחת קינוסטרנויים (Kinosternoidea) משפחת דרמטמיסיים (Dermatemydidae) סוג ומין יחיד צב נהרות מרכז אמריקני (Dermatemys mawii) משפחת צבים מבאישים (Kinosternidae) סוג צב בוץ (Kinosternon) סוג צב מושק (Sternotherus) סוג ומין יחיד צב מבאיש צר-שריון (Claudius angustatus) סוג צב מושק גדול (Staurotypus) מדיה וקבצים בנושא קינוסטרנויים בוויקישיתוף קינוסטרנויים, באתר ITIS (באנגלית) ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
מלאגרוס (מלך)

מלאגרוס (ביוונית: Mελέαγρος; המאה ה-3 לפנה"ס) היה מלך מוקדון למשך חודשיים. על פי אוסביוס מקיסריה, מלאגרוס היה בנם של תלמי הראשון מלך מצרים ואשתו אורידיקה. עם זאת, לטענת דיודורוס, הוא היה בנו של לאגוס, ואח של תלמי הראשון. מקובל כיום לקבל את טענתו של אוסביוס, וייתכן אף שדיודורוס התבלבל ובמקום לכתוב "נכדו של לאגוס", כתב "בנו של לאגוס". הוא ליווה את אחיו תלמי קראונוס במסעו של זה להשתלטות על הכס במוקדון. בשנת 279 לפנה"ס, מת תלמי בקרב נגד הגאלים, ומלאגרוס נבחר לרשת את מקומו. לטענת אוסביוס, מלאגרוס שלט חודשיים בלבד לפני שהקצינים של אחיו מאסו בו והכתירו במקומו את אנטיפטרוס השני. דיודורוס מצמצם את תקופת שלטונו ל"כמה ימים". מקובל כיום לקבל את טענתו של אוסביוס. גורלו של מלאגרוס לאחר מכן לא ידוע. אחותו הייתה ליסנדרה שנישאה לאלכסנדר החמישי, מלך מוקדון, שהיה בן דודה מצד אמה. שמו מתורגם לעיתים בטעות: מלאגר (Meleager). הגיית השם ביוונית: מלאגרוֹס במלעיל דמלעיל (ההטעמה בהברה השלישית מהסוף). אוסביוס, כרוניקה, ספר ראשון, 235. דיודורוס, ספר עשרים ושתיים, 4. מלאגרוס באתר Ptolemaic Dynasty דוד גולן, תולדות העולם ההלניסטי, הוצאת ספרים ע"ש י"ל מאגנס, תשמ"ג (מהדורה ראשונה). עמ' 128.
ליסנדרה

ליסנדרה (ביוונית: Λυσάνδρα; המאה ה-3 לפנה"ס) הייתה נסיכה מצרית מבית תלמי, בתם של המלך תלמי הראשון ואורידיקה. ליסנדרה נולדה בתאריך לא ידוע לתלמי הראשון מלך מצרים התלמיית, ואשתו אורידיקה בתו של אנטיפטרוס. היא נישאה לאלכסנדר החמישי, מלך מוקדון, שהיה בן דודה מצד אמה. בשנת 294 לפנה"ס, נרצח אלכסנדר בידי המצביא דמטריוס פוליורקטס. המקדונים, שהיו שרויים בפחד ומבוכה מפני דמטריוס, מיהרו להכריז עליו כמלך מוקדון. בעקבות מותו של אלכסנדר, היא נישאה לאגתוקלס, בנו של ליסימכוס מלך תראקיה. עם זאת, בשנת 283 לפנה"ס, הוצא אגתוקלס להורג באשמת בגידה באביו, וליסנדרה נמלטה עם ילדיה ואחותה אל סלאוקוס הראשון, מלך האימפריה הסלווקית. שם הצטרף אליה אחיה תלמי קראונוס, ויחד הם הסיתו את סלאוקוס לתקוף את ליסימכוס. סלאוקוס ראה בפנייה זאת הזדמנות להתערב בנעשה בפוליטיקה של תראקיה ומצרים התלמיית ולהשיג השגים לטובת ממלכתו. הוא הכין משלחת צבאית כנגד ליסימכוס. בו בזמן, פילטרוס, שהיה מופקד על האוצר של ליסימכוס, שמע על הירצחו של אגתוקלס ופחד שהוא הבא בתור. הוא שלח שליח אל סלאוקוס להצהיר את נאמנותו ולהפקיד בידיו את אוצרו של ליסימכוס. כאשר שמע על כך ליסימכוס, חצה עם צבאו לאסיה הקטנה ותקף את צבאו של סלאוקוס. הוא מת במהלך קרב קורופדיום שהתקיים בשנת 281 לפנה"ס. גורלה של ליסנדרה לא ידוע. ליסנדרה באתר Ptolemaic Dynasty (באנגלית) (הקישור אינו פעיל) פאוסניאס, "תיאורה של יוון", 1.9.6. אוסביוס, "כרוניקה", 695, 698. פלוטרכוס, "חיי דמטריוס", 36. פלוטרכוס, "חיי דמטריוס", 37. פאוסניאס, "תיאורה של יוון, 1.10.3. פאוסניאס, "תיאורה של יוון, 1.10.4.
בניין עיריית באר שבע

בניין עיריית באר שבע הוא מבנה בסגנון הברוטליסטי בבאר שבע המשמש כמשכנה של עיריית באר שבע. הבניין נמצא במרכז האזרחי של באר שבע, על יד צומת הרחובות שדרות רגר ושדרות שז"ר, ובסמוך לבנייני ציבור אחרים - בית יד לבנים ובית העם. המבנה נחנך בשנת 1972 ותוכנן על ידי האדריכלים מיכאל ושולמית נדלר ושמואל ביקסון. הבניין נחשב לאחד מהסמלים המזוהים עם העיר, ואף מופיע על סמל העיר באר שבע. בשנת 1961 הוכרזה תחרות אדריכלים לתכנון בית העירייה החדש של באר שבע, במרכז האזרחי החדש הנבנה מצפון לעיר העתיקה. בתחרות זכה משרד האדריכלים של האדריכלים מיכאל ושולמית נדלר ושמואל ביקסון, שכבר תכנן קודם לכן מבנה אחר בעיר - קולנוע קרן, שעמד לצד מקום בניין העירייה. לאחר עיכובים בבניה, נחנך בשנת 1972 הבניין החדש, ובאותה השנה הוכנס לסמל העיר החדש. המבנה עשוי בטון, ברובו חשוף, ומורכב מבניין מלבני נמוך ולצדו צריח תצפית צר. למבנה המרכזי שתי קומות עטופות במעטפת בטון עבה, דמוית וילון, ומחוררת בחלונות צרים וגבוהים המסתתרים מאחוריה לכל גובה הבניין. שתי הקומות עומדות על קומת מסד מצופה אבן פראית (wild bau), הנמצאת בנסיגה מקו הבניין ומופרדת מן המסה המרכזית בחלונות פס ארוכים. בתוך המבנה שלוש חצרות פנימיות, התורמות לתאורה ולאוורור של החדרים ומאפשרות מקום מנוחה רגוע ומוגן מפני חול ואבק. [דרוש מקור] האלמנט השני הוא מגדל תצפית צר וגבוה, עשוי בטון, שהוצב בחזית הקדמית של הבניין. במגדל הותקנה מעלית, אך כיום העלייה למגדל חסומה והוא משמש כנושא אנטנות בלבד. במקור תוכנן להציב בראש המגדל יצירת אמנות של הפסל יחיאל שמי, איתו קיימו האדריכלים שיתוף פעולה בבניין תיאטרון ירושלים, אך היא בוטלה מחוסר תקציב. בקדמת המבנה תכננו האדריכלים רחבה ציבורית גדולה, אך כיום הפך חלקה לחניון. עיצוב הפנים גם הוא אופייני לסגנון הברוטליסטי, ומתאפיין בשימוש בלבני סיליקט, בסידור ישר ופשוט של החדרים ובפלטת צבעים בסיסית. הבניין בנוי על עקרונות הברוטליזם והמודרניזם שקדם לו, שמתבטאים בבטון החשוף ובחומרים, בצורה הפשוטה של מסות הבניין, בגושניות הפיסולית של הבטון ובאלמנטים כמו חלון סרט וקומת קרקע מוסגת. יחד עם זאת בולטת בבניין חדשנות צורנית והקשר מקומי המתבטאים בחזית הבטון הייחודית, שהיו שראו בה אזכור של האוהל המדברי, בציפוי קומת המסד באבן מקומית, ובחשיבה האקלימית שיצרה את ההצללה על החלונות ואת החצרות הפנימיות. המגדל הופך את המבנה לנקודת ציון במרחב העירוני, ומאזן בין הצניעות והפשטות המאפיינות את הבניין הנמוך ובין המונומנטליות הנדרשת ממבנה שלטוני.[דרוש מקור] תצורת ה"וילון" מבטון בחזית הבניין, מאחוריה מוסתרים חלונות אנכיים צרים סמל העיר באר שבע, בו מופיע בניין העירייה מסדרון בבניין - משמאל קיר לבני סיליקט, מימין החלונות האנכיים של החזית החיצונית בניין העירייה, מבט מדרום-מזרח הספרייה המרכזית ע"ש ארן קולנוע קרן מדיה וקבצים בנושא בניין עיריית באר שבע בוויקישיתוף מיכאל יעקובסון, סיבוב בבניין עיריית באר שבע בבלוג חלון אחורי - ארכיטקטורה ואידאולוגיה בדיסנילנד מקומי בניין עיריית באר שבע באתר אדריכלות ברוטליסטית בישראל איתי כ"ץ, האדריכלים האידיאליסטים שבנו את המדינה זוכים לכבוד שמגיע להם, באתר Xnet‏, 21 ביוני 2005
צב ראשתני

צב ראשתני (שם מדעי: Platysternon megacephalum) הוא מין יחיד בסוגו ובמשפחת הצבים הראשתניים (Platysternidae) של צבים. מין זה חי בנהרות וביצות בסין ובדרום-מזרח אסיה. צב זה סווג פעמים רבות עד שהועבר למשפחה עצמאית. בתחילה היה נחשב למין בעל-משפחת קינוסטרנויים, יחד עם הצבים המבאישים. בהמשך עבר למשפחת צבים ביצתיים ולצבי בריכה שהם קרוביו היום לעל-משפחת צבי יבשה. צב זה הוא קרוב רחוק גם של צבי היבשה האמיתיים, אך הוא עצמו חי ומותאם לחיים במים. אורך הצב הראשתני עד 20 ס"מ והוא בעל שריון עבה, אך בעיקר ראש גדול ומעובה עם מקור שמזכיר מעט את צב נשכני (Chelydra). הצוואר והראש מגודלים והרגליים והשריון קטנים יותר. הצב לא מנסה להיכנס שריונו בעת מתקפה עליו, אלא יתקוף וינשוך את התוקף במקורו הגדול. הוא חי ושוחה במים, אך עולה גם ליבשה, משתמש בטפריו החזקים כדי לטפס. הוא ניזון מדגים ומשבלולים. צב זה מצוי בסכנת הכחדה בטבע, עקב ציד ושימוש בעורו ובשריונו בשוקי אסיה. Platysternon megacephalum megacephalum Platysternon megacephalum peguense Platysternon megacephalum shiui מדיה וקבצים בנושא צב ראשתני בוויקישיתוף צב ראשתני, באתר ITIS (באנגלית) צב ראשתני, באתר NCBI (באנגלית) צב ראשתני, באתר Animal Diversity Web (באנגלית) צב ראשתני, באתר האנציקלופדיה של החיים (באנגלית) צב ראשתני, באתר GBIF (באנגלית) צב ראשתני באתר הרשימה האדומה של IUCN
ג'יין אייר (סדרה, 1973)

הרומן "ג'יין אייר" מאת הסופרת שרלוט ברונטה שיצא לאור ב-1847 זכה לעיבודים רבים לקולנוע ולטלוויזיה. גרסה זו משנת 1973 היא עיבוד ספרותי של הרומן למיני-סדרה בהפקת ה-BBC. את הסדרה ביימה ג'ואן קראפט ומככבים בה סורקה קיוזאק ומייקל ג'ייסטון. בעיבוד זה של הרומן של שרלוט ברונטה, ג'יין אייר (סורקה קיוזאק) היא אשה צעירה עצמאית ודעתנית. היא מתקבלת לעבודה כאומנת בביתו של מר רוצ'סטר (מייקל ג'ייסטון). ג'יין אינה מודעת לעובדה שבאחוזה נמצאת אשתו של רוצ'סטר, ברטה (ברנדה קמפנר), שהיא חולת נפש וכלואה בעליית הגג. לפירוט העלילה ראו בערך ג'יין אייר. סורקה קיוזאק בתפקיד ג'יין אייר ג'ולייט וולי בתפקיד ג'יין הילדה מייקל ג'ייסטון בתפקיד אדוארד רוצ'סטר מגס ג'נקינס בתפקיד גברת פיירפקס סטפני ביצ'אם בתפקיד בלאנש אינגרם ברנדה קמפנר בתפקיד ברתה רוצ'סטר איזבל רוסין בתפקיד אדל ג'פרי וייטהד בתפקיד סט. ג'ון ריברס טינה הית' בתפקיד הלן ברנס אן טירארד בתפקיד מיס סקאצ'רד ה-DVD של הסדרה מופץ על ידי חברת Acorn Media UK. "ג'יין אייר", במסד הנתונים הקולנועיים IMDb (באנגלית) "ג'יין אייר", במסד הנתונים הקולנועיים KinoPoisk (ברוסית) The History of Jane Eyre On-Screen באתר ה-BBC מצגת המבוססת על הסדרה
צב אף-חזיר

צב אף-חזיר (שם מדעי: Carettochelys insculpta) הוא מין יחיד בסוגו ובמשפחת הקרטוכליים (Carettochelyidae) של צבים. הוא חי בטבע באוסטרליה ובגינאה החדשה בנהרות. אורך צב זה יכול להגיע ל-70 ס"מ ולמשקל 20 ק"ג. הוא בעל שריון רך יחסית לצבים ודומה בכך לצבים הרכים שהם קרוביו. הוא מבלה את זמנו בתוך המים ורק הנקבות יוצאות מהמים להטיל את הביצים. צב זה בעל ראש גדול עם אף בולט ובשרני המזכיר חזיר. צבעו של הצב אפור וירוק כהה עד חום בהיר. הוא חי בנהרות רדודים ובוציים באזורי חיותו ומסוגל לעצור את הנשימה לזמן ממושך. הוא אוכל-כול וניזון מפירות, עלים, נבלות, חרקים, רכיכות וסרטנים. הצב מצוי בסכנה בטבע עקב ציד ואיבוד מקומות מחיה. מדיה וקבצים בנושא צב אף-חזיר בוויקישיתוף צב אף-חזיר, באתר ITIS (באנגלית) צב אף-חזיר, באתר NCBI (באנגלית) צב אף-חזיר, באתר Animal Diversity Web (באנגלית) צב אף-חזיר, באתר האנציקלופדיה של החיים (באנגלית) צב אף-חזיר, באתר GBIF (באנגלית) צב אף-חזיר, באתר אנציקלופדיה בריטניקה (באנגלית) צב אף-חזיר באתר הרשימה האדומה של IUCN ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
לוגן

האם התכוונתם ל... הר לוגן – הר בקנדה נמל התעופה הבינלאומי לוגן – נמל תעופה בבוסטון, ניו אינגלנד, ארצות הברית לוגן – כינויו של וולברין, דמות של גיבור-על בקומיקס אקס-מן לוגאן (סרט) – סרט על וולברין משנת 2017, המשך לוולברין (סרט). לוגאן (נהר) – נהר באוקראינה בארצות הברית יש מספר ערים ומחוזות ששמן הוא לוגאן (Logan), ובינן לוגאן (יוטה) – עיר ביוטה עם כ-49,000 תושבים נכון ל-2014 לוגאן (איווה) – עיר באיווה עם כ-1500 תושבים, מרכז מחוז האריסון אישים: ג'וני לוגן – זמר אירי דייוויד לוגאן – כדורסלן אמריקאי פיליס לוגן – שחקנית סקוטית אישים ששמם הפרטי הוא לוגן
גוני מרדור

גוני מרדור-בירן (27 בספטמבר 1953 – 1 במאי 2016) הייתה שדרנית רדיו, מגישה וסופרת ישראלית. נחשבה כאחת המגישות הבולטות בגלי צה"ל ובקול ישראל. גוני מרדור נולדה בשם עגניה מרדור, בתם של לאה ומוניה מרדור, מבכירי "ההגנה" ומי ששימש כמנכ"ל הראשון של רפא"ל. מרדור הייתה מגישה וקריינית בגלי צה"ל. ב-1991 היא הגישה את התוכנית "ערב טוב ישראל", ב-1992 את התוכנית "707", וב-1995 את התוכנית "יש עם מי לדבר". הגישה גם את "יומן הערב". כן הגישה את התוכנית "הכל דיבורים" ברשת ב'. בשנת 2006 הצטרפה לרדיו ללא הפסקה, והגישה את "שש בערב עם גוני מרדור" - יומן אקטואליה וחדשות לסיכום אירועי היום וב-2010 את התוכנית "חמש בערב"[1]. כמו כן כתבה במגזין את. מלבד פועלה כשדרנית ומגישה, כתבה מרדור כמה ספרים, ובהם ספרי ילדים הקרויים על שמות בנותיה: "מלאך הקסם של דנה", שעסק בקשיי ההירדמות של ילדים, ו"ענת קיץ חורף", על העצמאות שרכשה בתה הפעוטה בהתלבשויות הבוקר. בשנת 2002 יצא לאור ספר שירה שלה, "פרקי מסע לשום מקום", על ידי הוצאת הקבוץ המאוחד. בעלה הראשון של מרדור היה רוני סביר, ששימש כתב בקול ישראל. לבני הזוג נולדו שתי בנות. לאחר גירושיה, נישאה לעורך הדין שרגא בירן אך התגרשה גם ממנו. גוני מרדור נפטרה בגיל 62 ממחלה קשה. היא הובאה למנוחות בבית העלמין בכפר שמריהו והותירה אחריה שתי בנות. מלאך הקסם של דנה, הוצאת עם עובד, תל אביב, תשמ"ז 1987 ענת, קיץ וחורף, הוצאת מסדה, גבעתיים, 1989 פרקי מסע לשום מקום, הוצאת הקיבוץ המאוחד, בני ברק, 2002 מדיה וקבצים בנושא גוני מרדור בוויקישיתוף איתי שטרן, השדרית גוני מרדור מתה בגיל 62, באתר הארץ, 1 במאי 2016 גוני מרדור, במיזם "אישים" לתיעוד היצירה הישראלית גוני מרדור, דף שער בספרייה הלאומית גוני מרדור, בלקסיקון הספרות העברית החדשה גוני מרדור, במיזם "אישים" לתיעוד היצירה הישראלית אתי שכטמן‏, גוני מרדור מצטרפת לרדיו ללא הפסקה, באתר וואלה, 28 באוגוסט 2006 הספר "פרקי מסע לשום מקום", באתר "סימניה" יורם גביזון, המיליארדר שמציג עצמו כסוציאליסט: מיהו שרגא בירן מבעלי השליטה במגה?, באתר TheMarker‏, 14 ביולי 2015 ליאורה גולדנברג שטרן, בית גיל הזהב: הזקנים הכי שווים, באתר nrg‏, 28 במרץ 2012 מעריב אונליין, ‏שדרנית הרדיו גוני מרדור הלכה לעולמה בגיל 62, באתר מעריב אונליין, 1 במאי 2016
מרכז אל-מיזאן לזכויות האדם

מרכז אל-מיזאן לזכויות האדם (ميزان) הוא ארגון חוץ-ממשלתי הפועל בעיקר במחנה ג'באליה שברצועת עזה. מטרות הארגון הן קידום והגנה על זכויות האדם בשטחים הפלסטיניים ובפרט ברצועת עזה, עם דגש על "כלכליות, חברתיות ותרבותיות" (ESCR); קידום זכותם של הפלסטינים להגדרה עצמית במסלולי המשפט הבינלאומי; שיפור הדמוקרטיה בחברה הפלסטינית; קידום שותפות אזרחית והפעלת לחץ כלפי הממשל על מנת לכבד את זכויות האדם. לארגון מעמד של יועץ מיוחד בארגון האומות המאוחדות. שם הארגון נגזר מהמילה "מיזאן" בערבית, שמשמעותה הוא איזון או צדק. על פי אתר האינטרנט של הארגון, אל-מיזאן "שואף לחברה פלסטינית חופשית וריבונית שבה כל הנשים, הגברים והילדים נהנים באופן שווה מצדק חברתי, זכויות אדם, שלטון החוק וממשל תקין". המרכז מתעד בעיקר הפרת זכויות אדם הנעשות, לטענתו, על ידי צבא הגנה לישראל. בין השאר תיעד המרכז מקרים בהם נטען שהותקפו אזורים אזרחיים במהלך מבצעים צבאיים, ומקרים של מאסר ללא משפט, רציחות פוליטיות, אלימות ועינויים. המרכז מספק סיוע משפטי ושירותי הסברה וחינוך שמטרתם העלאת המודעות בקהילה המקומית לנושאי זכויות האדם, דמוקרטיה וסיוע הומניטרי. הוא חבר ברשת של ארגונים חוץ-ממשלתיים שונים, בהם הקואליציה להפסקת השימוש הצבאי בילדים חיילים. בשנת 2009 המרכז, יחד עם אל-חאק ועדאלה, ניסו לגרום להוצאת צו מעצר בבריטניה נגד שר הביטחון הישראלי, אהוד ברק בגין פשעי מלחמה שהתרחשו לכאורה במהלך מבצע עופרת יצוקה. התורמים העיקריים למרכז אל-מיזאן הם: משרד החוץ של הולנד הסוכנות השווייצרית לפיתוח ושיתוף פעולה (SDC) ארגון נוצרי הולנדי בשם Kerkinactie סניף הארגון "נציבות המשפטנים הבינלאומית" (אנ') בשוודיה במספר פרויקטים של הארגון נתרמו כספים על ידי קרן מרץ גילמור, הקונסוליה הצרפתית וקרן פורד. אתר האינטרנט הרשמי של מרכז אל-מיזאן לזכויות האדם ביקורת על הארגון באתר NGO monitor מרכז אל-מיזאן לזכויות אדם (עזה), דף שער בספרייה הלאומית מרכז אל-מיזאן לזכויות האדם, ברשת החברתית פייסבוק מרכז אל-מיזאן לזכויות האדם, ברשת החברתית אקס (טוויטר) מרכז אל-מיזאן לזכויות האדם, ברשת החברתית אינסטגרם מרכז אל-מיזאן לזכויות האדם, סרטונים בערוץ היוטיוב
יאן שלאודראף

יאן שלאודראף (בגרמנית: Jan Schlaudraff; נולד ב-18 ביולי 1983) הוא כדורגלן עבר גרמני ששיחק בעמדות החלוץ והקשר ההתקפי. לשלאודראף שלוש הופעות במדי נבחרת גרמניה. שלאודראף, יליד ואלדברול שבגרמניה המערבית, שיחק במועדון הנוער של האסיה בינגן, ובשנת 2001 עלה לקבוצה הבוגרת של המועדון והפגין יכולת גבוהה, והבקיע שערים במספרים גבוהים. בשנת 2002 נרכש על ידי בורוסיה מנשנגלדבך, שם שיחק שלוש עונות. בתקופה זו ערך עשר הופעות בלבד בקבוצה הבכירה, ושיחק בעיקר בקבוצת המילואים של המועדון, בה הבקיע 25 שערים ב-61 הופעות. בפגרת החורף של עונת 2004/05 חתם שלאודראף באלמניה אאכן מהבונדסליגה השנייה, ומונה לקפטן הקבוצה. בעונת 2005/06 הבקיע שלאודראף 11 שערים לטובת אלמניה אאכן, וסייע למועדון להעפיל אל הבונדסליגה, לאחר ארבעה עשורים שהמועדון נעדר ממנה. בעונת 2006/07 הבקיע שלאודראף שמונה שערים לאלמניה אאכן, אך לא הצליח למנוע את נשירת המועדון בחזרה לבונדסליגה השנייה כעבור עונה אחת. יכולתו הגבוהה של שלאודראף במדי אלמניה אאכן עוררה עניין במועדונים הגדולים, ובקיץ 2007 נרכש על ידי באיירן מינכן תמורת 1.2 מיליון אירו. שלאודראף נאלץ להתחרות על מקום בהרכב עם חלוצים כלוקה טוני, מירוסלב קלוזה ולוקאס פודולסקי, ומאמנו, אוטמאר היצפלד, מיעט להשתמש בו. שלאודראף בעיקר נכנס כמחליף, וערך סך הכל שמונה הופעות בקבוצה הבוגרת של באיירן מינכן, וערך עוד מספר הופעות בקבוצת המילואים. למרות האכזבה האישית של שלאודראף בעונה זו בבאיירן מינכן, הוא זכה עם הקבוצה בשלושה תארים: אליפות הבונדסליגה, הגביע הגרמני וגביע הליגה הגרמנית. בתום עונה אחת בבאיירן מינכן, חתם שלאודראף בהנובר 96 ביולי 2008. שלאודראף הצליח באופן יחסי בהנובר, שם שיחק שבע עונות, והוסט לעמדת הקשר. את שעריו הראשונים הבקיע בניצחון 5-1 מול בורוסיה מנשנגלדבך בספטמבר 2008, כאשר כבש צמד, ועד לתום העונה הבקיע חמישה שערים. עונת השיא של שלאודראף עם הנובר הייתה 2010/11, בה סיימה הקבוצה במקום הרביעי בבונדסליגה, ושלאודראף הבקיע ארבעה שערים, כשהוא משתף פעולה בהתקפה עם דידייה יה קונאן, לארס שטינדל ומוחמד עבדלאווי. הצלחה זו הקנתה להנובר מקום במוקדמות הליגה האירופית, שם פגשה את סביליה באוגוסט 2011. שלאודראף הבקיע צמד בניצחון 2-1 על סביליה, והנובר עלתה לשלב הבתים של הליגה האירופית, ונעצרה רק ברבע הגמר, לאחר הפסד במפגש כפול לאתלטיקו מדריד. שלאודראף הפגין יכולת גבוהה בעונה זו של הנובר בליגה האירופית, והבקיע מספר שערים חשובים. בעונת 2014/15 שלאודראף שיחק חמישה משחקים בלבד, ואיבד את מקומו בהרכב. בתום עונה זו שוחרר מהנובר, עם תום חוזהו בקבוצה. לאחר מכן פרש ממשחק פעיל. לאחר פרישתו, שלאודראף החל להתמחות בפ.צ. קלן כמנהל ספורטיבי. לשלאודראף שלוש הופעות במדי נבחרת גרמניה, במשחקי ידידות ובמשחקים במסגרת מוקדמות יורו 2008. עם באיירן מינכן: אליפות הבונדסליגה: 2007/08 הגביע הגרמני: 2007/08 גביע הליגה הגרמנית: 2007 מדיה וקבצים בנושא יאן שלאודראף בוויקישיתוף יאן שלאודראף, באתר Transfermarkt יאן שלאודראף, באתר Fussballdaten.de (בגרמנית) יאן שלאודראף, באתר Soccerway יאן שלאודראף, באתר WorldFootball.net יאן שלאודראף, באתר National Football Teams יאן שלאודראף, באתר FootballDatabase.eu פרופיל המאמן, באתר Transfermarkt
מרדור

האם התכוונתם ל... גוני מרדור – שדרנית רדיו, מגישה וסופרת ילדים ישראלית מאיר מרדור – מבכירי ההגנה ומערכת הביטחון הישראלית והמנכ"ל הראשון של רפאל מרידור
מצר קנסו

מצר קנסו (באנגלית: Canso Strait) הוא מצר ים בפרובינציה הקנדית נובה סקוטיה, המפריד בין חצי האי נובה סקוטיה לבין האי קייפ ברטון, ומקשר (ביחד עם המצרים קבוט (אנ') ואִיל-בל) בין מפרץ סנט לורנס לבין האוקיינוס האטלנטי. רוחבו הממוצע של המצר הוא 3 קילומטרים (קילומטר בנקודה הצרה ביותר), מימיו עמוקים – למעלה מ-60 מטרים, ואורכו 27 ק"מ. "סוללת קנסו" (אנ'), שנבנתה בשנת 1955, מאפשרת חצייה של המצר ומעבר כלי רכב ורכבות בין חצי האי נובה סקוטיה והאי קייפ ברטון. ואילו תעלת קנסו (אנ') שנחפרה בצדה המזרחי של הסוללה, שומרת על חופש השיט של כלי שיט. שמו של המצר נגזר מהמילה Kamsok, שפירושה "מקום מעבר לצוקים" בשפת המיקמק (אנ') של בני השבט מיקמק (אנ'). מדיה וקבצים בנושא מצר קנסו בוויקישיתוף מצר קנסו, באתר האנציקלופדיה הקנדית (באנגלית) מצר קנסו, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של קנדה ובנושא גופי מים. אתם מוזמנים לתרום לוויקיפדיה ולהרחיב אותו.
כריס דאן

כריסטופר מייקל "כריס" דאן (באנגלית: Kristofer Michael "Kris" Dunn; נולד ב-18 במרץ 1994) הוא כדורסלן אמריקאי, המשחק בעמדת הרכז ביוטה ג'אז. דאן נולד בעיר ניו לונדון שבקונטיקט, ולמד ב"תיכון ניו לונדון" המקומי. בעונת הג'וניור שלו רשם ממוצעים של 26.5 נקודות, 10.0 ריבאונדים, 5.0 אסיסטים ו-5.0 חטיפות למשחק והוביל את קבוצתו למאזן ניצחונות מושלם 0–27 ולאליפות ליגת התיכונים השנייה של קונטיקט. בעונתו האחרונה בתיכון, 2011/2012, זומן דאן להשתתף במשחק מקדונלד'ס אול-אמריקן בו קלע 4 נקודות, וסחב את ניו לונדון עד שלב חצי גמר ליגת התיכונים הבכירה של המדינה, בו הפסידו. בסיום העונה נבחר דאן לשחקן התיכונים המצטיין בקונטיקט, ושובץ במקום ה-24 בדירוג שחקני התיכון המצטיינים בארצות הברית. בסיום לימודיו התיכוניים בחר דאן ללמוד בפרובידנס קולג'. בעונת הפרשמן שלו קלע דאן 5.7 נקודות למשחק בלבד, ובתחילת עונתו השנייה, לאחר ארבעה משחקים, נפצע דאן בכתפו ונאלץ לעבור ניתוח שהשבית אותו ממשחק עד סיום העונה. דאן השתתף בפחות מ-30% ממשחקי קבוצתו באותה עונה, מה שזיכה אותו, על פי חוקי ה-NCAA, באפשרות להישאר עם קבוצתו שנה אחת נוספת מעבר ל-4 שנות הלימוד הבסיסיות. בעונת 2014/2015 חזר דאן מפציעתו בכושר שיא כשהעמיד ממוצעים של 15.6 נקודות, 5.5 ריבאונדים, 7.5 אסיסטים ו-2.7 חטיפות למשחק, וזכה בתוארי השחקן המצטיין ושחקן ההגנה המצטיין של מחוז ה-Big East. בעונתו הרביעית המשיך להציג יכולת טובה עם ממוצעים דומים, וזכה בשנית בתוארי שחקן העונה ושחקן ההגנה של המחוז. בסיום עונתו הרביעית החליט דאן לוותר על המשך הלימודים בפרובידנס, ולהירשם כמועמד לבחירה בדראפט ה-NBA. דאן נבחר בבחירה החמישית של דראפט 2016, על ידי קבוצת מינסוטה טימברוולבס. בעונתו הראשונה ב-NBA שימש כמחליפו מהספסל של הרכז ריקי רוביו, והציג יכולת מאכזבת למדי כשקלע ממוצע של 3.8 נקודות למשחק בלבד, ב-37.7% קליעה מהשדה. בסיום עונת הרוקי שלו נשלח דאן בטרייד לשיקגו בולס, יחד עם זאק לאבין ולאורי מארקנן, בתמורה לג'ימי באטלר וג'סטין פטון. בעונתו השנייה ב-NBA הציג שיפור ניכר ורשם ממוצעים של 13.4 נקודות, 6.0 אסיסטים ו-2.0 חטיפות למשחק, כרכז הפותח של שיקגו. בפברואר 2020 נפצע בברכו הימנית, ונאלץ להחמיץ את כל המשך עונת 2019/2020. לקראת עונת 2020/2021 חתם דאן על חוזה באטלנטה הוקס. באוגוסט 2021 הועבר בטרייד לבוסטון סלטיקס, וכחודש לאחר מכן הועבר בטרייד נוסף לממפיס גריזליס. באוקטובר 2021 שוחרר מממפיס, בטרם שיחק במדיה. ב-11 בינואר 2022 חתם באגווה קליינטה קליפרס מליגת הפיתוח. ב-14 במרץ 2022 חתם דאן על חוזה לעשרה ימים בפורטלנד טרייל בלייזרס. ב-24 במרץ חתל לעשרה ימים נוספים. ב-4 באפריל חתם עד לסוף העונה. ב-22 בפברואר 2023 חתם לעשרה ימים ביוטה ג'אז. ב-4 במרץ חתם לעשרה ימים נוספים. מדיה וקבצים בנושא כריס דאן בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN פרופיל, באתר DraftExpress.com דאן בוחר ללמוד בפרובידנס קולג', באתר middletownpress.com,‏, 24 באוגוסט 2011 סטטיסטיקות משחק מקדונלד'ס אול-אמריקן 2012, באתר realgm.com דאן יחמיץ את המשך העונה, באתר espn.com,‏ 11 בדצמבר 2013 דאן זוכה בשנית בתוארי שחקן העונה ושחקן ההגנה של המחוז, באתר הרשמי של מחוז ה-Big East‏, 9 במרץ 2016 דאן מעמיד עצמו לבחירה בדראפט 2016, באתר foxsports.com,‏ 22 במרץ 2016 מרקל פולץ נבחר 1 בדראפט, ג'ימי באטלר עובר משיקגו למינסוטה, באתר וואלה, 23 ביוני 2017 דאן סובל מפציעה ברצועת הברך, באתר שיקגו טריביון, 2 בפברואר 2020 דאן חותם על חוזה באטלנטה, באתר הקבוצה, 28 בנובמבר 2020
אורגיאה

אורגיאה (נפטרה ב-1275) הייתה חזנית בבית הכנסת של הנשים שבוורמס בימי הביניים. מרת אורגיאה מתוארת בשני חיבורים בני התקופה. מן הספר "נפשות הצדיקים" מאת לודוויג לויזון (1855) עולה כי אין מקורות רבים אודות מרת אורגיאה ואף לא תיאור שלה בספר הזכרונות של וורמס. היא מתוארת כאישה למדנית שהובילה את נשות הקהילה בתפילה ובפיוטים כשהן התקשו לראות ולשמוע את המתרחש בבית הכנסת של הגברים, שעמד מרחק רב מהן. בספר "הנשים היהודיות במדע, בספרות ובאמנות" מאת מאיר קייזרלינג (Meyer Kayserling ,1879) מתוארת אורגיאה כאישה הידועה באדיקותה. על מצבתה שבבית הקברות בוורמס מופיעה הכתובת: האבן הזאת הוקמה לראש הזאת הגברת: מרת אורגיאה הבחורה החשובה הנבחרת, בת החבר ר' אברהם ראש המשוררים תפלתו לתפארת, בהוד קולו בעד עמו בנעימת עתרת, והיא גם היא בקול זמרה לנשים משוררת, בפיוטים ובהעתרת לה תהיה למשמרת, ובששה באדר ביום א השלימה נפשה ובז' בו הייתה נקברת, בעדן חנייתה לטובה תהי נזכרת. דוד שפרבר, "הנשים המפללות לעצמן", עמודים 6–7 Meyer Kayserling, Jewish Women in Science, Literature and Art. (German: Die Jüdischen Frauen in der Geschichte, Literatur und Kunst.), Leipzig, F. A. Brockaus, 1879, עמ' 12 לודוויג לויזון, נפשות צדיקים., פרנקפורט: גרמנית, 1855, עמ' 85-86